open-index/open-wikipedia-markdown huggingface dataset:
शु हान राज्य (प्राचीन चीन)

thumb|230px|सन् २६२ ईसवी में शु हान (Shu) राज्य के क्षेत्र (लाल रंग में)
**शु हान राज्य** (चीनी भाषा: 蜀漢; अंग्रेज़ी: Shu Han) प्राचीन चीन के तीन राजशाहियों के काल में चीन पर नियंत्रण पाने के लिए जूझने वाला एक राज्य था। यह २२१ ईसवी से २६३ ईसवी तक चला। शु हान आधुनिक सिचुआन राज्य के क्षेत्र में स्थित था जिसे तब 'शु' के नाम से जाना जाता था। कुछ विद्वान यह दलील देते हैं कि शु हान का राजवंश वास्तव में हान राजवंश का अंतिम भाग था क्योंकि शु हान को स्थापित करने वाला सम्राट लिऊ बेई (劉備, Liu Bei) हान राजवंश का रिश्तेदार था और उन दोनों का पारिवारिक नाम 'हान' ही था। ध्यान दीजिये कि इसी इलाक़े में झोऊ राजवंश काल में १०४६ ईसापूर्व से ३१६ ईसापूर्व तक एक 'शु' नामक राज्य था लेकिन उसका शु हान से कोई लेना-देना नहीं है।

जब हान राजवंश का अंतिम काल आ रहा था तो हान राजवंश का एक दूर का सम्बन्धी, लिऊ बेई, एक जागीरदार और फ़ौजी सरदार था। उसने जिंग प्रान्त (आधुनिक हुबेई और हुनान राज्यों के कुछ भाग) पर क़ब्ज़ा कर लिया और फिर आधुनिक सिचुआन में फैल कर वहाँ के मैदानी इलाक़ों पर भी नियंत्रण कर लिया। उसकी साओ वेई राज्य के राजा साओ साओ से झड़पें हुई और उसने पूर्वी वू राज्य के राजा सुन चुआन से मित्रता और संधि कर ली। यह संधि तब टूटी जब सुन चुआन ने २१९ ईसवी में अचानक जिंग प्रान्त पर हमला बोलकर उसपर क़ब्ज़ा कर लिया। २२० में साओ साओ के बेटे साओ पी ने हान सम्राट को सिंहासन छोड़ने पर मजबूर कर दिया और स्वयं को एक नए साओ वेई राजवंश का सम्राट घोषित कर दिया। इसके उत्तर में लिऊ बेई ने स्वयं को सम्राट घोषित कर लिया। उसने कहा कि उसका शु हान राजवंश नया नहीं है बल्कि पुराने हान राजवंश को जारी रख रहा है। उसने पूर्वी वू से जिंग प्रान्त वापस लेने की कोशिश करी लेकिन युद्ध के मैदान में ग़लतियों की वजह से असफल रहा। साओ वेई से ख़तरा बना हुआ था इसलिए समय के साथ-साथ वू और शु हान में फिर मित्रता हो गई। सन् २६३ में वेई ने आख़िरकर शु हान पर धावा बोलकर उसे जीत ही लिया और शु हान राज्य का अंत हो गया।

## इन्हें भी देखें
* तीन राजशाहियाँ
* हान राजवंश
* जिन राजवंश

## सन्दर्भ


श्रेणी:चीन के राजवंश
श्रेणी:प्राचीन चीन के राज्य
श्रेणी:चीन का इतिहास
सर्वाइवर इंडिया

***सर्वाइवर इंडिया*** एक भारतीय रियलिटी टेलीविजन गेम शो फ्रेंचाइजी है जो 1997 में चार्ली पार्सन्स द्वारा बनाए गए स्वीडिश शो *एक्सपीडिशन रॉबिन्सन* पर आधारित है। इसका निर्माण बनिजय इंडिया द्वारा किया गया है। इसके बाद, शो को अंतरराष्ट्रीय स्तर पर सिंडिकेट किया गया और ज़ी5 ओटीटी प्लेटफार्मों के माध्यम से उपलब्ध कराया गया। *सर्वाइवर इंडिया* मूल रूप से 2012 में हिंदी भाषा में शुरू किया गया था और लगभग 10 साल बाद 2021 में इसे तमिल में रूपांतरित किया गया। 
## अवलोकन
उत्पादन में दो संस्करण हैं। इसे पहली बार 2012 में हिंदी भाषा में बनाया गया था। 2012 में, स्टार इंडिया को हिंदी में *[[सर्वाइवर इंडिया]]* के निर्माण के अधिकार मिले और स्टार प्लस में शुरुआत हुई। 2021 में, इसने ज़ी तमिल के माध्यम से तमिल में शुरुआत की।

## इतिहास
सर्वाइवर इंडिया स्वीडिश शो *एक्सपीडिशन रॉबिन्सन* का हिंदी भाषा रूपांतरण है। सर्वाइवर इंडिया का पहला सीज़न स्टारप्लस पर प्रसारित किया गया था और इसकी मेजबानी समीर कोचर ने की थी।

2021 की शुरुआत में, शो का तमिल में विस्तार हुआ और यह दक्षिण भारत में पहला संस्करण था और इसे ज़ी तमिल पर प्रसारित किया गया और अर्जुन सरजा द्वारा होस्ट किया गया।

## संदर्भ

श्रेणी:भारतीय वास्तविकता टेलीविजन श्रृंखला
श्रेणी:स्टार प्लस के धारावाहिक
तीन राजशाहियाँ

[thumb|230px|तीन राजशाहियों के काल में [साओ वेई राज्य (प्राचीन चीन)|साओ वेई, पूर्वी वू और शु हान राज्यों में बंटा हुआ चीन]]
[thumb|230px|[शु हान राज्य (प्राचीन चीन)|शु हान राज्य का सम्राट लिऊ बेई]]
**तीन राजशाहियाँ** (चीनी: 三國時代, सान्गुओ शिदाई; अंग्रेज़ी: Three Kingdoms) प्राचीन चीन के एक काल को कहते हैं जो हान राजवंश के सन् २२० ईसवी में सत्ता-रहित होने के फ़ौरन बाद शुरू हुआ और जिन राजवंश की सन् २६५ ईसवी में स्थापना तक चला। इस काल में तीन बड़े राज्यों - साओ वेई, पूर्वी वू और शु हान - के बीच चीन पर नियंत्रण प्राप्त करने के लिए खींचातानी चली। कभी-कभी इन राज्यों को सिर्फ़ 'वेई', 'वू' और 'शु' भी बुलाया जाता है। कुछ इतिहासकारों के अनुसार इस काल की शुरुआत वेई राज्य की २२० ई में स्थापना से हुई और अंत पूर्वी वू राज्य पर जिन राजवंश की २८० में विजय से हुआ। बहुत से चीनी इतिहासकार इस काल की शुरुआत सन् १८४ में हुए 'पीली पगड़ी विद्रोह' से करते हैं जो हान राजवंश काल का एक किसान विद्रोह था जिसमें ताओ धर्म के अनुयायी भी गुप्त रूप से मिले हुए थे।

हालांकि तीन राजशाहियों का काल छोटा था और इसमें काफ़ी उथल-पुथल रही, फिर भी चीनी साहित्य की बहुत सी कथाएँ इस काल में आधारित हैं। इसपर कई नाटक, उपन्यास, टेलिविज़न धारावाहिक और वीडियो खेल भी बने हैं। इस काल में चीन ने युद्धों में बहुत ख़ून-ख़राबा देखा। इस वातावरण में भी चीनी विज्ञान ने तरक्की करी और सिंचाई, वाहनों और हथियारों के क्षेत्र में नई चीज़ों का आविष्कार हुआ। एक ऐसा भी 'दक्षिण-मुखी रथ' नामक यंत्र बनाया गया जो बिना चुम्बक के दिशा बता सकता था - इसका मुख अगर एक बार दक्षिण को कर दिया जाए तो कहीं भी जाने पर स्वयं मुड़कर दक्षिण की ओर ही रहता था।

## इन्हें भी देखें
* हान राजवंश
* साओ वेई राज्य
* पूर्वी वू राज्य
* शु हान राज्य
* जिन राजवंश
* चीन के राजवंश

## सन्दर्भ

## बाहरी कड़ियाँ

श्रेणी:चीन के राजवंश
श्रेणी:चीन का इतिहास
श्रेणी:उत्तराधिकार के युद्ध
आदिपुर

**आदिपुर** (Adipur) भारत के गुजरात राज्य के कच्छ ज़िले में स्थित एक नगर है। यह गांधीधाम से ५ किमी दूरी पर स्थित है।

## इन्हें भी देखें
* कच्छ ज़िला

## सन्दर्भ

श्रेणी:गुजरात के शहर
श्रेणी:कच्छ ज़िला
श्रेणी:कच्छ ज़िले के नगर
पास्ता

300px|right|thumb|छोटे आकार वाले पास्ता

**पास्ता** () इटली का व्यंजन है। यह यूरोप व अमेरिका के रेस्तराओं में खूब चलती है। पास्ता के अनेकों प्रकार उपलब्ध हैं। पास्ता की खूबी है कि इसे आप मिनटों में घर पर तैयार कर सकते हैं। यह काफी हद तक चीनी नूड्ल्स से मिलता है, क्योंकि यह आटे से तैयार किया जाता है। 

कई लोग तो पास्ता को सलाद या अल्पाहार (स्नैक्स) के तौर पर लेना पसंद करते हैं। यह स्वादिष्ट होने के साथ-साथ स्वास्थ्यकर भी होता है और यह कई विटामिनों का स्रोत भी हए। पास्ता को अमूमन जैतून के तेल में पकाया जाता है और इसमें गोभी, मटर व गाजर डाल कर भी तैयार कर सकते हैं। इसके अलावा कई लोग रसेदार पास्ता भी बनाते हैं, ताकि वह सर्दी में पास्ता को सूप के रूप में खा सकें। बाजार में पास्ता कई आकारों में उपलब्ध है, जिसमें नलिकाकार, गोलाकार व भरवां खास हैं। बच्चों को मसाला पास्ता व चीज पास्ता सबसे ज्यादा पसंद आते हैं।

## इन्हें भी देखें
*पिस्ता

## बाहरी कड़ियाँ
* लजीज पास्ता
* Pasta Facts – Facts about pasta

श्रेणी:पास्ता
श्रेणी:इतालवी खाना
श्रेणी:भूमध्य खाना
श्रेणी:राष्ट्रीय पकवान
शंघाई विश्व वित्तीय केन्द्र

**शंघाई विश्व वित्तीय केन्द्र** (चीनी: 上海环球金融中心) चीन के शंघाई नगर के पुडौंग जिले में स्थित एक गगनचुम्बी इमारत है। यह एक मिश्रित उपयोग की इमारत है जिसके भीतर होटल, कार्यालय, सम्मेलन कक्ष, प्रेक्षण डॅक और शॉपिंग मॉल इत्यादी हैं। १४ सितम्बर २००७ के दिन इस इमारत ने अपनी ४९२ मीटर की ऊँचाई प्राप्त कर ली थी और उस समय यह विश्व की दूसरी सबसे ऊँची इमारत थी। इस इमारत में कुल १०१ तल हैं और यह अभी भी (८ जनवरी, २०१२ तक) चीन की सबसे ऊँची इमारत है।

यह इमारत २८ अगस्त २००८ को दैनिक कामकाज के लिए खोल दी गई थी और इसका प्रेक्षण डॅक दो दिन बाद खोला गया। अपने डिज़ाइन के लिए इस इमारत को बहुत सराहा गया है और वास्तुकारों द्वारा इसे वर्ष २००८ की सर्वश्रेष्ठ पूर्णनिर्मित इमारत स्वीकृत किया गया था।

## चित्र दीर्घा

File:Shanghaiviewpic1.jpg|ऑरिएण्टल पर्ल टावर के पीछे से दिखता शंघाई विश्व वित्तीय केन्द्र।
File:Observation deck of the Shanghai World Financial Center.jpg|इमारत के प्रेक्षण डॅक के भीतर।
File:0352 20090626 Shanghai.jpg|शंघाई विश्व वित्तीय केन्द्र (बाएँ) और जिन माओ टावर।
File:Shanghai World Financial Center during the night.JPG|रात्री के समय शंघाई विश्व वित्तीय केन्द्र।
File:Shanghai World Financial Center 200802-2.jpg|इमारत के शीर्ष पर निर्माणाधीन अपर्चर।
File:Top of the Shanghai World Financial Center.jpg|इमारत का शीर्ष।
File:SWFC mural.JPG|प्लास्टर भित्ति पर चित्रित मूल डिज़ाइन।


## सन्दर्भ

## बाहरी कड़ियाँ
* आधिकारिक जालपृष्ठ (चीनी, अंग्रेज़ी, जापानी)
* शंघाई विश्व वित्तीय केन्द्र - यूट्यूब वीडियो
* SWFC - Observatory Introduction Movie

श्रेणी:शंघाई की गगनचुम्बी इमारतें
श्रेणी:१०० या अधिक तलों वाली इमारतें
श्रेणी:४०० मीटर या अधिक वाली इमारतें
इण्डिया टावर

**भारत टॉवर** () एक 126 मंज़िला इमारत है जिसका निर्माण मुम्बई में 2010 आरंभ हुआ। निर्माण कार्य को 2011 में रोक दिया गया है। 2016 में निर्माण पुरा होने पर यह दुबई स्थित बुर्ज ख़लीफ़ा के बाद विश्व की दुसरी सबसे उंची इमारत होगी।
Sahilkumar And 
Kfu]

## सन्दर्भ

it an largest building in indias

श्रेणी:१०० या अधिक तलों वाली इमारतें
वर्ल्ड वन

**विश्व एक** () एक निर्माणाधिन गगन चुंबी इमारत है।

## इसे भी देखें
* १०० या अधिक तलों वाली इमारतों की सूची

## सन्दर्भ

श्रेणी:१०० या अधिक तलों वाली इमारतें
जिन राजवंश

::*अगर आप १११५ ईसवी से १२३४ ईसवी तक चलने वाले चीन का राजवंश ढूंढ रहे हैं, तो [[जिन राजवंश (१११५–१२३४)]] नामक लेख देखिये*
[thumb|230px|२८० ईसवी में [चीन में जिन राजवंश के साम्राज्य (पीले रंग में) का नक़्शा]]
**जिन राजवंश** (चीनी: 晉朝, जिन चाओ; अंग्रेज़ी: Jin Dynasty) प्राचीन चीन का एक राजवंश था जिसने चीन में २६५ ईसापूर्व से ४२० ईसवी तक राज किया। जिन काल से पहले चीन में तीन राजशाहियों का दौर था जो २२० ई से २६५ ई तक चला और जिसके अंत में सीमा यान (司馬炎, Sima Yan) ने पहले साओ वेई राज्य पर क़ब्ज़ा किया और फिर पूर्वी वू राज्य पर आक्रमण कर के उसे अपने अधीन कर लिया। फिर उन्होंने अपना नाम बदलकर सम्राट वू (晉武帝, Wu of Jin) रख लिया और चीन के नए जिन राजवंश की घोषणा कर दी।

जिन राजकाल को दो हिस्सों में बांटा जाता है। पहला भाग **पश्चिमी जिन** (西晉, Western Jin, २६५ ई - ३१६ ई) कहलाता है और सीमा यान द्वारा लुओयांग को राजधानी बनाने से आरम्भ होता है। दूसरा भाग **पूर्वी जिन** (東晉, Eastern Jin, ३१७ ई - ४२० ई) कहलाता है और सीमा रुई (司馬睿, Sima Rui) द्वारा जिआनकांग को राजधानी बनाकर वंश आगे चलाने से आरम्भ होता है। जिन काल के ख़त्म होने के बाद चीन में उत्तरी और दक्षिणी राजवंश (४२० ई – ५८९ ई) का काल आया। ध्यान दीजिये कि चीन में १११५ ई से १२३४ ई तक भी एक जिन राजवंश चला था लेकिन इन दोनों राजवंशों का एक दुसरे से कोई लेना देना नहीं।

## इन्हें भी देखें
* तीन राजशाहियाँ
* उत्तरी और दक्षिणी राजवंश
* चीन के राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
पाउला फर्नांडीस

px|230px|thumb|पाउला फर्नांडीस
**पाउला फर्नांडीस डी सूजा** जन्म २८ अगस्त, १९८४ एक ब्राज़ीलियाई देश की गायिका-गीतकार.

## सन्दर्भ
श्रेणी:ब्राजील गायक
श्रेणी:गायक
रकाब

thumb|220px|एक आधुनिक रकाब
**रकाब** एक ऐसे खोल या गोले को कहा जाता है जिसमें घोड़े या ऐसे अन्य जानवर पर सवार व्यक्ति अपने पाऊँ टिकाता है। आम तौर पर दो रकाब होते हैं (एक दाएँ पाऊँ के लिए और एक बाएँ पाऊँ के लिए)। घोड़े पर चढ़ने के लिए भी इनका प्रयोग होता है। रकाब के प्रयोग से घुड़सवार अधिक जल्दी से जानवर पर सवार हो सकता है और घोड़े पर बैठे हुए उसका संतुलन भी ज़्यादा सही होता है। इस से यात्रा, शिकार और युद्ध में बहुत सहायता मिलती है। रकाब भिन्न प्रकारों और सामग्रियों की बनती है लेकिन अक्सर उसके ऊपर चमड़े या कपड़े के पट्टे होते हैं जिनसे उन्हें ऊपर-नीचे किया जा सके। इन पट्टों से अलग-अलग कदों के सवारों के लिए रकाब को ऊपर-नीचे किया जा सकता है और दोनों तरफ़ की रकाब को बराबर की ऊँचाई पर ठीक भी किया जा सकता है। माना जाता है कि रकाब का आविष्कार भारत में ५०० ईसापूर्व में हुआ था।

## अन्य भाषाओँ में
अंग्रेजी में 'रकाब' को 'स्टिरप' (stirrup) कहते हैं।

## इन्हें भी देखें
* ज़ीन
* घोड़ा

## सन्दर्भ


श्रेणी:अश्व
श्रेणी:घुड़सवारी
उत्तरी और दक्षिणी राजवंश

thumb|230px|उत्तरी और दक्षिणी राजवंशों के काल में ४४० ईसवी में उत्तरी वेई और लिऊ सोंग राज्यों की स्थिति
thumb|230px|उत्तरी और दक्षिणी राजवंशों की ५६० ईसवी में स्थिति
**उत्तरी और दक्षिणी राजवंश** (चीनी: 南北朝, नान बेई चाओ; अंग्रेज़ी: Northern and Southern Dynasties) प्राचीन चीन के एक काल को कहते हैं जो जिन राजवंश के बाद शुरू हुआ और ४२० ईसवी से लेकर ५८९ ईसवी तक चला। इस काल में चीन बहुत से राज्यों में खंडित हो गया और राजनैतिक अस्थिरता और गृहयुद्ध का वातावरण बना रहा। आपस में लड़ते हुए राजवंशों को इतिहासकार उत्तरी राजवंशों और दक्षिणी राजवंशों में बांटते हैं। उत्तरी राजवंश थे: उत्तरी झोऊ, उत्तरी ची, उत्तरी वेई, पश्चिमी वेई और पूर्वी वेई। दक्षिणी राजवंश थे: लिऊ सोंग, लियांग, चेन और दक्षिणी ची।

इस उथल-पुथल के बावजूद इस काल में कला, विज्ञान और संस्कृति का विकास हुआ और हान चीनी जाति यांग्त्से नदी से दक्षिण के इलाक़ों में फैल गई। उत्तर में आये बहुत से ग़ैर-चीनी लोगों का चीनीकरण हुआ और दक्षिण में बस रहे बहुत से आदिवासियों को भी चीनी नस्ल और संस्कृति में मिला लिया गया। इसी काल में चीन में भारत से आई बौद्ध धर्म की महायान शाखा फैली और फल-फूली और साथ-साथ ताओ धर्म भी विस्तृत हुआ। चीन में स्तूप पर आधारित पगोडा का निर्माण भी शुरू हुआ, जिसे अब चीनी संस्कृति की पहचान माना जाता है और जिसका अविष्कार बौद्ध ग्रंथों और पांडुलिपियों को सुरक्षित करने के लिए किया गया था।

चीन के इतिहास का यह काल तब समाप्त हुआ जब सन् ५८९ में एक नए सुई राजवंश के नेतृत्व में चीन को फिर संगठित किया गया।

## इन्हें भी देखें
* जिन राजवंश
* सुई राजवंश
* चीन के राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
चांगआन

[thumb|230px|दक्षिण-पूर्वी चांग'आन में स्थित ६५२ ईसवी में बना महान जंगली बत्तख़ [पगोडा]]
**चांग'आन** (, चीनी: 長安, अंग्रेज़ी: Chang'an) प्राचीन चीन में एक शहर था जो दस से भी अधिक राजवंशों कि राजधानी रहा। आधुनिक काल में इसका नाम शियान (西安, Xi'an) है और यह जनवादी गणतंत्र चीन के शान्शी प्रान्त में स्थित है। शास्त्रीय चीनी भाषा में चांग'आन का अर्थ 'अनंत शान्ति' है। सुई राजवंश के काल में इसका नाम दाशिंग था। मिंग राजवंश के दौरान इसका नाम 'पश्चिमी शान्ति' (शि'आन) रख दिया गया। इस नगर के क्षेत्र में नवपाषाण युग (नियोलिथिक) से लोग बसे हुए हैं। आठवी सदी में चांगआन पृथ्वी का सब से बड़ा शहर था और इसमें १० लाख से अधिक लोग रहते थे। 

## इन्हें भी देखें
* शियान

## सन्दर्भ


श्रेणी:चीन के शहर
श्रेणी:चीन की ऐतिहासिक राजधानियाँ
श्रेणी:चीन का इतिहास
सुई राजवंश

**सुई राजवंश** (चीनी: 隋朝, सुई चाओ; अंग्रेज़ी: Sui Dynasty) प्राचीन चीन का एक राजवंश था। यह केवल ५८९ ईसवी से ६१८ ईसवी (यानि २९ वर्ष) तक चला लेकिन इस समय में वह सशक्त रहा। सुई काल से पहले उत्तरी और दक्षिणी राजवंशों का काल था और उसके बाद तंग राजवंश सत्ता में आया।

## आरम्भ और राजकाल
सुई वश की स्थापना यांग जिआन (杨坚, Yang Jian) ने की थी जो उत्तरी राजवंशों में से एक उत्तरी झोऊ राजवंश की सरकारी सेवा में लगा हुआ था। वह उत्तरी झोऊ सम्राट का ससुर था और उसके देहांत होने पर उसने पहले उसके राज्य पर क़ब्ज़ा किया और फिर आगे चलकर खंडित चीन के उत्तरी और दक्षिणी भागों को भक्ष्य करके संगठित किया। सुई व्यवस्था में अमीरों-ग़रीबों का अंतर घटने के लिए भूमि पुनर्वितरण किया गया (यानि बराबरी से बांटी गई), सरकारी मंत्रालयों का ठीक से गठन किया गया और सिक्कों का मानकीकरण किया गया (क्योंकि इस से पूर्व हर राज्य अपने सिक्के ज़र्ब कर रहा था)। सैन्य शक्ति बढ़ाई गई और उत्तर में स्थित क़बीलों से बच-बचाव के लिए चीन की महान दीवार को और विस्तृत किया गया। उसी समय बौद्ध धर्म को भी सरकारी प्रोत्साहन मिला और उसके ज़रिये चीन की भिन्न जातियों और संस्कृतियों को एक-दुसरे के समीप लाया गया। चीन की 1,७७६ किलोमीटर लम्बी महान नहर भी उसी समय पूरी की गई, जो ह्वांग हो (पीली नदी) को यांग्त्से नदी से जोड़ती है और आज भी विश्व की सबसे लम्बी कृत्रिम नदी या नहर है।

## राजवंश का अंत
जहाँ एक ओर सुई सरकार सुव्यवस्थित थी, वहीँ वह ख़र्चालू और क्रूर भी थी। महान दीवार और महान नहर जैसे चीज़ों के लिए जनता पर भारी करों का बोझ डाला गया। बहुत से लोगों से ज़बरदस्ती श्रम भी करवाया गया। सुई साम्राज्य कोरिया के गोगुरयेओ राज्य से भी युद्ध में जुटा था और सातवी सदी में उस से हार गया। इसके बाद विद्रोहों, विश्वासघात और अन्य हिंसा से घिरकर सुई राजवंश ख़त्म हो गया।

## इन्हें भी देखें
* उत्तरी और दक्षिणी राजवंश
* तंग राजवंश
* गोगुरयेओ
* चीन के राजवंश
[thumb|230px|सुई काल (छठी शताब्दी) में बनी [शान्शी प्रान्त से मिली भगवान् बुद्ध की प्रतिमा]]
## सन्दर्भ


श्रेणी:चीन के राजवंश
श्रेणी:चीन का इतिहास
श्रेणी:विकिपरियोजना चीनी राजतंत्र
निषेधवाचक वाक्य

एक ऐसा सन्देश जो किसी काम को न करने का आदेश दे रहा हो (वाक्य में नकारात्मक हो) वह **निषेधवाचक वाक्य** कहलाता है। इन वाक्यों में प्रायः न, नहीं या मत जैसे शब्दों का प्रयोग किया जाता है। 'नहीं' का प्रयोग सामान्यतः सभी स्थितियों में किया जाता है, लेकिन 'मत' का प्रयोग प्रायः आज्ञावाचक वाक्यों में और 'न' का प्रयोग 'अगर' या 'यदि' जैसे शब्दों से शुरू होने वाले वाक्यों में किया जाता है।

## सन्दर्भ

## बाहरी कड़ियाँ

श्रेणी:व्याकरण
दोंगहु लोग

[thumb|230px|तीसरी सदी ईसापूर्व में [चिन राजवंश के दौरान दोंगहु पूर्वोत्तर में बसते थे]]
**दोंगहु** (चीनी भाषा: 東胡, अंग्रेज़ी: Donghu) प्राचीन चीन से उत्तर-पूर्व में बसने वाली एक मंगोल ख़ानाबदोश क़बीलों की जाति थी जिनका वर्णन सातवी शताब्दी ईसापूर्व से मिलता है। माना जाता है कि उनकी झड़पें शिओंगनु लोगों से हुई जिन्होनें १५० वि.स.पूर्व में उन्हें नष्ट कर दिया। आगे जाकर दोंगहु लोग वूहुआन (烏桓, Wuhuan) और शिआनबेई (鮮卑, Xianbei) गुटों में बंट गए। माना जाता है कि मंगोल जाति इन्ही की वंशज है।

## नाम की उत्पत्ति
चीनी भाषा में 'दोंग' (東) शब्द का अर्थ 'पूर्व' और 'हु' (胡) का अर्थ 'विदेशी' या 'म्लेच्छ' होता है। दोंगहु का अर्थ है 'पूर्वी म्लेच्छ'।

## इन्हें भी देखें
* शियोंगनु लोग

## सन्दर्भ


श्रेणी:मंगोल जातियाँ
श्रेणी:विलुप्त मानव जातियाँ
श्रेणी:चीन का इतिहास
श्रेणी:मंगोलिया का इतिहास
हाइगा

thumbnail|150px|एक छोटा लड़का जिसे हाइगा के लिए मार्गदर्शन दिया जा रहा है।
**हाइगा** शब्द दो शब्दों से मिलकर बना है हाइ और गा। हाइ शब्द का अर्थ है हाइकु जो जापनी कविता की एक समर्थवान विधा है और गा का तात्पर्य है चित्र। इस प्रकार हाइगा का अर्थ है चित्रों के समायोजन से वर्णित किया गया हाइकु। वास्तव में हाइगा’ जापानी पेण्टिंग की एक शैली है, जिसका शाब्दिक अर्थ है-’चित्र-कविता’। हाइगा दो शब्दों के जोड़ से बना है …(‘‘हाइ” = कविता या हाइकु + “गा” = रंगचित्र चित्रकला) हाइगा की शुरुआत १७ वीं शताब्दी में जापान में हुई। उस जमाने में हाइगा रंग - ब्रुश से बनाया जाता था।

## सन्दर्भ


श्रेणी:छंद
श्रेणी:काव्य शास्त्र
कैप्टन व्योम

***कैप्टन व्योम*** () एक विज्ञान पर आधारित भारतीय टेलिविज़न धारावाहिक है। इसे 1990 में भारत में दुरदर्शन पर प्रसारित किया गया था। 2220 में आधारित कहानी व विज्ञान पर आधारित संकल्पना के कारण यह युवाओं में काफ़ी लोकप्रिय रहा।

## सन्दर्भ

श्रेणी:भारतीय टीवी कार्यक्रम
श्र:भारतीय टेलीविजन धारावाहिक
उच्चारण-वर्तनी

किसी शब्द की **उच्चारण-वर्तनी** (अंग्रेज़ी: pronunciation spelling) उसकी मानक वर्तनी से भिन्न होती है और यह उस शब्द के उच्चारण को ही दर्शाने के लिए बनायी गयी होती है। इसकी आवश्यकता प्रायः उन्हीं भाषाओं में पड़ती है जिनमें लिपि और भाषा में एकैक-संबंध नहीं होता (यानी जैसा लिखा जाता है वैसा बोला जाना और जैसा बोला जाता है वैसा लिखा जाना- **नहीं** पाया जाता)। उच्चारण-वर्तनी में भाषा के सामान्य वर्तनी नियमों का पालन किया जाता है। इनमें से अधिकांश एकबारगी प्रयोग के लिए गढ़ी गयी होती हैं, लेकिन कुछ उच्चारण-वर्तनियाँ मानक भी बन गयी हैं। जैसे- gonna का प्रयोग going to के उच्चारण को दर्शाने के लिए रूढ़ हो चुका है। यथा- *I'm gonna catch you.* 

## उपयोग
उच्चारण वर्तनी का प्रयोग अनौपचारिक रूप से किया जाता है, तथा यह उन शब्दों जिनका उच्चारण अनियमित है, या जिनकी वर्तनी-मात्र से उच्चारण का अंदाज़ लगाना कठिन है के उच्चारण को दर्शाने के लिए इस्तेमाल की जाती है।
## बाहरी कड़ियाँ
* Vivian Cook's page of common eye dialect

श्रेणी:भाषा-विज्ञान
जीसीसी

**जीसीसी** (GNU Compiler Collection / GCC) ग्नू परियोजना द्वारा निर्मित एक कम्पाइलर प्रणाली है जो बहुत सी प्रोग्रामन भाषाओं को समर्थन प्रदान करती है।

जीसीसी (अंग्रेज़ी: (GCC)) जीएनयू (ग्नू) द्वारा उत्पादित एक कंपाइलर प्रणाली है जो विभिन्न प्रोग्राममिंग भाषाओं को समर्थन देती है। यह ग्नू टूलचेन का मुख्य हिस्सा है। ग्नू के अधूरे ऑपरेटिंग सिस्टम के आधिकारिक कंपाइलर होने के अलावा यह कई नए तरह के यूनिक्स ऑपरेटिंग सिस्टम्स में एक मानक कंपाइलर के रूप में उपयोग किया जाता है, जैसे [लिनक्स] और बीएसडी परिवार। 
निशुल्क सॉफ्टवेर संस्था जीसीसी को ग्नू आम सर्वजन अनुमति के तहत बिना किसी शुल्क के वितरित करती है। जीसीसी ने निशुल्क सॉफ्टवेर निर्माण में मुख्य भूमिका निभाई है। 

## जीसीसी समर्थित IDE
*Anjuta
*Code::Blocks
*CodeLite
*Dev-C++
*Eclipse
*geany
*KDevelop
*NetBeans
*Qt Creator
*Xcode
*Zinjai

## सन्दर्भ

## इन्हें भी देखें
*मिनजीडब्ल्यू (MinGW)

## बाहरी कड़ियाँ
* GCC homepage
* The official GCC manuals and user documentation, by the GCC developers
* Collection of GCC 4.0.2 architecture and internals documents at I.I.T. Bombay.
* 
* 
* From Source to Binary: The Inner Workings of GCC, by Diego Novillo, ''Red Hat Magazine'', December 2004
* [ftp://gcc.gnu.org/pub/gcc/summit/2003/GENERIC%20and%20GIMPLE.pdf A 2003 paper on GENERIC and GIMPLE]
* Marketing Cygnus Support, an essay covering GCC development for the 1990s, with 30 monthly reports for in the "Inside Cygnus Engineering" section near the end.
* EGCS 1.0 announcement
* EGCS 1.0 features list
* Fear of Forking, an essay by Rick Moen recording seven well-known forks, including the GCC/EGCS one
* A compiler course project based on GCC at the University of Rochester
* The stack-smashing protector, a GCC extension

श्रेणी:कम्पाइलर
श्रेणी:Fortran compilers
श्रेणी:मुफ्त कम्पाइलर और इंटरप्रीटर
चायख़ाना

[thumb|220px|[चीन के नानजिंग शहर में एक चायख़ाना]]

**चायख़ाना** ऐसे स्थान को बोलते हैं जो ग्राहकों या अतिथियों को चाय पिलाने के कार्य पर केन्द्रित हो। भारतीय उपमहाद्वीप, ईरान, चीन, जापान और बहुत से अन्य समाजों में चायख़ाने लोक-संस्कृति और सामाजिक मिलन का पारम्परिक केंद्र भी हैं या ऐतिहासिक रूप से रह चुके हैं। अक्सर चायख़ानो में चाय के अलावा हलके-फुल्के नाश्ते भी परोसे जाते हैं। कुछ जगहों पर चायख़ानो में शतरंज, ताश, धूम्रपान (जैसे कि हुक्का) और अन्य हलकी सामूहिक क्रियाओं का भी बंदोबस्त किया जाता है।

## शब्द की उत्पत्ति
फ़ारसी भाषा में 'ख़ाना' का अर्थ होता है कोई 'कमरा' या 'घर'। यह हिन्दी के बहुत से शब्दों में मिलता है जैसे कि 'पागलख़ाना', 'ग़ुसलख़ाना', 'मयख़ाना', इत्यादि। 'चायख़ाना' का मतलब है 'चाय का घर या कमरा'। 'ख़ाना' शब्द में 'ख़' के उच्चारण पर ध्यान दें क्योंकि यह बिंदु-रहित 'ख' से ज़रा भिन्न है।

## इन्हें भी देखें
* चाय
* कॉफ़ीख़ाना

## सन्दर्भ


श्रेणी:चाय
श्रेणी:चायख़ाने
श्रेणी:रेस्तरां के प्रकार
श्रेणी:भारतीय संस्कृति
श्रेणी:मध्य एशिया की संस्कृति
श्रेणी:चीन की संस्कृति
श्रेणी:ईरान की संस्कृति
हिन्दू वृद्धि-दर

भारतीय अर्थव्यवस्था की 1950 से लेकर 1980 तक निम्न वृद्धि दर को **हिन्दू वृद्धि दर** () कहा जाता है। इस शब्द में "हिंदू" शब्द का प्रयोग कुछ  अर्थशास्त्रीों द्वारा किया गया था जिसका अर्थ यह है कि हिंदुओं का भाग्यवाद में विश्वास और किसी भी चीज से  करने की प्रवृत्ति भारत की अर्थव्यवस्था की धीमी गति के लिए जिम्मेदार थी। 

यह शब्द दक्षिण कोरिया के हान नदी पर चमत्कार और ताइवान की उच्च वृद्धि दर के विपरीत स्थिति को दर्शाता है। इन एशियाई टाइगर्स की 1950 के दशक में भारत के समान आय स्तर था, तब से तेज आर्थिक विकास ने आज उन्हें विकसित देशों में बदल दिया है।

यह टिप्पणी/नामकरण भारत के अर्थशास्त्री प्रो० राजकृष्णा ने  एक सभा में की थी। "हिंदू वृद्धि-दर" के प्रयोग की  है।

## सन्दर्भ

श्रेणी:भारत की अर्थव्यवस्था
श्रेणी:स्वतंत्र भारत की अर्थव्यवस्था
व्लादीमिर हाव्किन

thumb|250px|Waldemar Haffkine
**व्लादीमीर हाफ्किन** (रूसी: Мордехай-Вольф Хавкин) (15 मार्च 1860 - 26 अक्टूबर 1930) रूस के यहूदी जीवाणुवैज्ञानिक थे। उन्होने पेरिस के पास्चर संस्थान में काम किया जहाँ उन्होने हैजा-रोधी टीका विकसित किया जिसको उन्होने भारत में सफलतापूर्वक परीक्षण किया। वे हैजा और बुबोनिक प्लेग के विरुद्ध टिका बनाने और उसका जाँच करने वाले पहले सूक्ष्मजीववैज्ञानिक के रूप में जाने जाते हैं।

## प्रारंभिक वर्ष
जन्मे व्लादिमीर आरोनोविच मोर्दकै वुल्फ चावकिन (रूसी: Владимир (Маркус-Вольф) Аaронович авкин), आरोन और रोज़ली (डेविड-एसिक लैंड्सबर्ग की बेटी) के पांच बच्चों में से चौथे, बर्डीस्क, रूसी साम्राज्य (अब) में एक यहूदी स्कूल मास्टर के परिवार में। यूक्रेन), उन्होंने ओडेसा, बर्डियांस्क और सेंट पीटर्सबर्ग में अपनी शिक्षा प्राप्त की।

यंग हैफकिन ओडेसा में यहूदी लीग फॉर सेल्फ-डिफेंस के सदस्य भी थे। एक नरसंहार के दौरान एक यहूदी घर की रक्षा करते हुए हाफकिन घायल हो गया था। इस कार्रवाई के परिणामस्वरूप उन्हें गिरफ्तार कर लिया गया लेकिन बाद में जीवविज्ञानी इल्या मेचनिकोव के हस्तक्षेप के कारण रिहा कर दिया गया। 

हाफकिन ने 1879 से 1883 तक मेचनिकोव के साथ अपनी पढ़ाई जारी रखी, लेकिन ज़ार अलेक्जेंडर II की हत्या के बाद, सरकार ने बुद्धिजीवियों सहित उन लोगों पर तेजी से कार्रवाई की, जिन्हें वह संदिग्ध मानते थे। हैफ़किन को 1882 से 1888 तक ओडेसा में प्राणी संग्रहालय द्वारा भी नियोजित किया गया था। 1888 में एक यहूदी के रूप में प्रोफेसर के पद से वंचित, हैफ़किन को स्विट्जरलैंड में प्रवास करने की अनुमति दी गई और जिनेवा विश्वविद्यालय में अपना काम शुरू किया। 1889 में वे पेरिस में मेचनिकोव और लुई पाश्चर के साथ नए स्थापित पाश्चर संस्थान में शामिल हुए जहां उन्होंने लाइब्रेरियन का एकमात्र उपलब्ध पद संभाला।

## बाहरी कड़ियाँ
* डॉ. व्लादिमीर हाफकिन 
* वह व्यक्ति जिसने भारत को दो महामारियों की वैक्सीन दी
* Hanhart, Joel (2016). *Waldemar Mordekhaï Haffkine (1860-1930). Biographie intellectuelle* (in French). Paris: Éditions Honoré Champion. 
* Haffkine Research Institute
* Haffkine Bio Pharma Corp
* Waldemar Haffkine: Pioneer of Cholera vaccine at American Society for Microbiology
* Plague Vaccine Design at Food and Drug Administration (FDA)
* Biography at Jewishgen
* The Holy Scientist at windsofchange.net
* Great scientist, great Jew, Rabbi M. Friedman at cjnews.com

श्रेणी:रूसी सूक्ष्मजैववैज्ञानिक
रेगिस्तान का सफ़ेद सूरज

**रेगिस्तान का सफ़ेद सूरज** (रूसी: Белое солнце пустыни, बेलोये सोल्न्त्से पुस्त्य्नी, White Sun of the Desert) सोवियत संघ में सन् १९६९ में बनी एक रूसी भाषा की वॅस्टर्न शैली की फ़िल्म थी। यह रूस में सबसे लोकप्रिय फ़िल्मों में से एक है और इसमें रोमांच, व्यंग्य और संगीत के मिश्रण को रूस में बहुत सराहा जाता है। रूसी अंतरिक्षयात्रियों (कोस्मोनोतों) में अपनी अंतरिक्ष यात्रा पर निकलने से पहले इस फ़िल्म को देखने का रिवाज है। इस फ़िल्म के बहुत से कथन (डायलोग) अब रूसी लोक-संस्कृति का हिस्सा बन चुके हैं। इसका मुख्य गाना (Ваше благородие, госпожа Удача, वाशे ब्लागोरोदिये, गोस्पोझ़ा उदाचा) बहुत ही पसंद किया गया। इस फ़िल्म का निर्देशन व्लादिमीर मोत्यिल (Влади́мир Моты́ль) ने किया था।

## लोक-बोली में
जिस तरह से शोले फ़िल्म के 'तेरा क्या होगा कालिया' जैसे कथन भारतीय उपमहाद्वीप की लोक-संस्कृति का भाग बन गए, उसी तरह 'रेगिस्तान का सफ़ेद सूरज' के बहुत से डायलोग रूसी संस्कृति का हिस्सा बन चुके हैं, मसलन:
* *पूरब का मामला एक नाज़ुक मामला है* (Восток — дело тонкое) - यह किसी भी कठिन या उलझे मामले के बारे में कहा जाता है (ज़रूरी नहीं है कि पूर्व से कोई सम्बन्ध हो)
* *कोई सवाल हैं? ना, नहीं हैं!* (Вопросы есть? Вопросов нет!) - यह किसी अफ़सर के कड़क निर्देश के बारे में कहा जाता है जो कहने के लिए पूछ रहा है कि उसके आदेश के बारे में कोई प्रशन तो नहीं है, लेकिन वास्तव में कह रहा है 'चुप-चाप जो मैंने कहा है वो करो'
* *उसके ग्रनेड ग़लत कैलिबर के हैं* (Да гранаты у него не той системы) - ग्रनेड एक फेंकने से फटने वाला बम होता है जबकि कैलिबर बंदूक में लगनी वाले कारतूस या गोली के अकार हो कहते हैं; गोली किसी बंदूक के लिए छोटी-बड़ी हो सकती है लेकिन यह बम का कैलिबर ग़लत होना कोई मतलब नहीं रखता; यह वाक्य एक ऐसे बहाने के लिए कहा जाता है जो सुनाने में ही झूठ या कमज़ोर लगे
* *ग्युलचताई, अपना सुन्दर चेहरा दिखाओ* (Гюльчатай, открой личико) - यह रूसी में किसी सुन्दर लड़की को छेड़ने या बात करने के लिए लड़कों द्वारा इस्तेमाल होता है
* *प्यारी कैटेरिना मातवेयेवना, मैं तुम्हारे ख़त का जवाब दे रहा हूँ ...* (Обратно пишу вам, любезная Катерина Матвеевна…) - ऐसी चिट्ठी या सन्देश में प्रयोग होता है जिसमें या तो बहुत ज़्यादा बातें लिखी हों या ऐसी स्तिथि में भेजा जा रहा हो जहाँ आपस में संदेशे बहुत संख्या में आते-जाते हैं
* *महमूद, आग लगाओ!* (Махмуд, поджигай!) - यह हँसते-मुस्कुराते हुए किसी बहुत ही जोखिम का काम करने से पहले कहा जाता है

## इन्हें भी देखें
* वॅस्टर्न (शैली)

## बाहरी कड़ियाँ
* ट्रेलर  और फ़िल्म के कुछ दृश्य
* यु-ट्यूब पर 'रेगिस्तान का सगेद सूरज, निर्माता 'मोस्फिल्म' के यु-ट्यूब चैनल पर

## सन्दर्भ


श्रेणी:वॅस्टर्न फ़िल्में
श्रेणी:रूसी फ़िल्में
श्रेणी:सोवियत फ़िल्में
लाल सेना

[thumb|220px|लाल सेना का विजय ध्वज जो मई १९४५ में [सोवियत संघ|सोवियत सैनिकों ने जर्मनी की राजधानी पर क़ब्ज़ा करके राईख़श्टाग (जर्मन संसद) के ऊपर फहराया था]]
thumb|220px|एक सोवियत फ़ौजी अफ़सर अपने सैनिकों को जर्मन फ़ौजियों पर हमला करने के लिए ललकारते हुए (सन् १९४२, द्वितीय विश्वयुद्ध)
**मज़दूरों और किसानों की लाल सेना** (रूसी: Рабоче-крестьянская Красная армия, राबोचे-क्रेस्तयान्स्काया क्रासनाया आर्मिया) का आरम्भ सन् १९१८-१९२२ के रूसी गृहयुद्ध में सोवियत संघ के क्रांतिकारी साम्यवादी लड़ाकू दलों के रूप में हुआ था। सोवियत संघ की स्थापना के बाद यह बढ़कर उस देश की राष्ट्रीय सेना बन गई और १९३० के दशक तक इतिहास की सब से बड़ी फ़ौजों में से एक बन चुकी थी। उसे **लाल सेना** इसलिए कहा जाता था क्योंकि साम्यवाद का पारम्परिक रंग लाल है। २५ फ़रवरी १९४६ को लाल सेना का नाम औपचारिक रूप से बदलकर 'सोवियत सेना' कर दिया गया। द्वितीय विश्वयुद्ध में सोवियत-अमेरिकी-ब्रिटिश गुट की जर्मनी के ऊपर जीत का बहुत श्रेय लाल सेना को दिया जाता है, क्योंकि उन्होंने ही लगभग ८०% जर्मन फ़ौज से लड़कर उन्हें हराया।

## अन्य भाषाओँ में
'लाल सेना' को अंग्रेज़ी में 'रेड आर्मी' (Red Army) कहते हैं।

## इन्हें भी देखें
* सोवियत संघ
* साम्यवाद

## सन्दर्भ


श्रेणी:सोवियत संघ
मागी

प्राचीन ईरान में पारसी धर्म के पुजारियों को मागी कहते थे। इन्हें उच्च वर्ग का समझा जाता था। इस्लाम के आने के बाद ये ईरान के प्राचीन धर्म के प्रतीक बन गए और मुस्लिम धर्म की शराब-नृत्य-संगीत की मनाही के नियम के पालन करने के बाद इनकी छवि भौतिकतावादी पुजारियों की तरह हो गई। मध्यकाल के ईरानी कवियों तथा सूफ़ियों ने इनका ज़िक्र कई बार शराब पीने व विधर्मी लोगों के रूप में किया है। आधुनिक प़ारसी में इसे *माग़ुन* नाम से भी बुलाया जाता है। ग्यारहवीं सदी में लिखी ये फ़ारसी रचना - 

गर मन ज़े मय-ए-मैग़ाने मस्तम्, हस्तम।
वर आशिक़, व रिन्द व बुतपरस्तम, हस्तम।
हर कस ख़याल-ए-ख़ुद गुमान दारन्द
मन मीदानम ख़ुद, हमचूँ हस्तम, हस्तम। 

(अगर मैं किसी माग़ी की दी शराब पीकर मस्त हूं, तो हूँ। अगर आशिक़, पाग़ल या मूर्ति पूजक हूँ तो हूँ। हर किसी को अपने बारे में शक है, मैं ख़ुद को जानता हूँ, जैसी हूँ, हूँ। इस्लामिक विचार में शराब पीना और मूर्तिपूजन दोनों मना हैं।)


श्रेणी:पारसी धर्म
रामपुर

**रामपुर** निम्न स्थानों के लिये प्रयोग हो सकता है:
* रामपुर जिला: भारत के उत्तर प्रदेश राज्य का एक जिला
* रामपुर, उत्तर प्रदेश: जिले का मुख्यालय शहर
* रामपुर, हिमाचल प्रदेश : रामपुर बुशहर, NH22
चेंगदू

**चेंगदू** (चीनी: 成都, अंग्रेजी: Chengdu दक्षिण-पश्चिमी चीन के सिचुआन प्रान्त की राजधानी है। इसमें १,४०,४७,६२५ लोग रहते हैं (२०१० जनगणना के अनुसार)। यह शहर आर्थिक, यातायात और उद्योग की दृष्टि से पश्चिमी चीन के सब में महत्वपूर्ण नगरों में से है। सन् २००७ में चीन में निवेश पर किए गए एक अध्ययन में चेंगदू निवेश के लिए १० सब से अच्छे शहरों में से एक था। चीनी अख़बार 'चाइना डेली' के अनुसार चेंगदू रहने के लिए चीन का चौथा सब से अच्छा नगर है। प्राचीनकाल में चेंगदू चीन का हिस्सा नहीं बल्कि संभवतः एक 'सानशिंगदुई' नामक कांस्य युग संस्कृति का केंद्र था। इसपर चीन के चिन राजवंश ने ३१६ ईसापूर्व में क़ब्ज़ा कर के अपने साम्राज्य का भाग बनाया। चेंगदू अपने चायख़ानों के लिए प्रसिद्ध है और एक कहावत है कि 'सिचुआन के चायख़ाने दुनिया में सब से अच्छे हैं और चेंगदू के चायख़ाने सिचुआन में सबसे अच्छे हैं'।

## इन्हें भी देखें
* सिचुआन प्रान्त
* चायख़ाना

## सन्दर्भ


श्रेणी:सिचुआन
श्रेणी:सिचुआन के शहर
श्रेणी:चीन के शहर
लीडिया

**लीडिया** या **लुडया** ईसा के पूर्व आठवीं सदी में वर्तमान पश्चिमी तुर्की में एक साम्राज्य हुआ करता था जिसे हिन्द-आर्य जाति का माना गया है। इनका प्राचीन ग्रीक (यूनानी) लेखों में ज़िक्र मिलता है। छठी सदी ईसा पूर्व के अन्त में इसे फ़ारसी शासकों ने हरा दिया था। सरडिस इनकी राजधानी हुआ करती थी। 

Lydia is a descendant of Ror (Rad, Rod, Ror) living in India. The word 'R' started with 'L' which became 'L' due to the error of spoken language. 

श्रेणी:तुर्की का इतिहास
आज़ाद हिन्द

**आजाद हिन्द सरकार** या **आर्ज़ी हुक़ूमत-ए-आज़ाद हिन्द** (; ) एक भारतीय अन्तःकालीन सरकार (अस्थाई सरकार) थी जिसे सिंगापुर में सन १९४३ में स्थापित किया गया था। यह अक्ष शक्तियों की सहायता से भारत को स्वाधीनता के लिए लड़ने वाले भारतीय राष्ट्रवादियों द्वारा बनाया गया था जिसका नेतृत्व सुभाष चंद्र बोस कर रहे थे। जर्मनी से एक 'यू बॉट' से दक्षिण एशिया आए, फिर वहाँ से जापान गये। जापान से वें सिंगापुर आये जहाँ आजा़द हिन्द की आस्थाई सरकार की नीव रखी गयी। जापानी साम्राज्य की सैनिक, आर्थिक और नैतिक सहायता से यह सारकार टिकी रही और जापान के १४ अगस्त १९४५ में आत्मसमर्पण करने के बावजूद आज़ाद हिन्द ने हार नहीं मानी और युद्ध जारी रखा। आज़ाद हिन्द मित्र देशों (एलॉयड पॉवर्स) से लड़ने वाली आखरी शक्ति था। सुभाष चन्द्र बोस की मृत्यु के दावे के बाद ही इस की सेना, आज़ाद हिन्द फ़ौज को पराजय मिली।

२१ अक्टूबर २०१८ को भारत सरकार ने आजाद हिन्द सरकार की स्थापना की ७५वीं जयन्ती मनायी और प्रधानमन्त्री नरेन्द्र मोदी ने लाल किले से भारतीय ध्वज फहराया।

आजाद हिन्द सरकार केवल नाम नहीं था बल्कि नेताजी के नेतृत्व में इस सरकार ने हर क्षेत्र में नई योजना बनाई थी। इस सरकार का अपना ध्वज था, अपना बैंक था, अपनी मुद्रा थी, अपना डाक टिकट था,  अपनी गुप्तचर सेवा थी। नेताजी ने कम संसाधन में ऐसे शासक के विरुद्ध लोगों को एकजुट किया जिसका 'सूरज नहीं ढलता था'।

center|thumb|500px|आजाद हिन्द के डाक टिकट जो जारी नहीं हो पाए।
[center|550px|thumb|१६ नवम्बर १९४३ को [बर्लिन के 'स्वतन्त्र भारत केन्द्र' में अस्थाई भारतीय राष्ट्रीय सरकार की स्थापना के शुभ अवसर पर राष्ट्रीय उत्सव]]

## सन्दर्भ

## इन्हें भी देखें
*आजाद हिंद फ़ौज
*सुभाष चन्द्र बोस

## बाहरी कड़ियाँ
*अफगानिस्तान में निर्मित 'आजाद हिन्द सरकार'
*सन 47 से पहले आजाद हिंद की वह सरकार, जिसके नेता सुभाष थे

श्रेणी:आज़ाद हिन्द फ़ौज
श्रेणी:सुभाष चन्द्र बोस
श्रेणी:भारतीय स्वतन्त्रता संग्राम
गुणोत्तर श्रेढ़ी

गणित में संख्याओं के ऐसे श्रेढ़ी को **गुणोत्तर श्रेढ़ी** (geometric progression या geometric sequence या GP) कहते हैं जिसके किन्हीं दो क्रमागत पदों का अनुपात अचर (constant) हो। गुणोत्तर श्रेढ़ी का प्रत्येक पद पिछले पद में एक नियत अशून्य संख्या का गुणा करने से प्राप्त होता है। इस नियत संख्या को 'सार्व अनुपात' (common factor) कहते हैं। 

उदाहरण के लिये **2, 6, 18, 54, ...** एक गुणोत्तर श्रेढ़ी है जिसका सार्व अनुपात **३** है। इसी प्रकार **10, 5, 2.5, 1.25, ...** भी एक गुणोत्तर श्रेढ़ी है जिसका सार्व अनुपात **0.5** है। किसी गुणोत्तर श्रेढ़ी का सर्वनिष्त अनुप ऋणात्मक भी हो सकता है ऐसी श्रेढ़ी के पद धनात्मक, ऋणात्मक, धनात्मक .... होते हैं। उदाहरण के लिये
:1, −3, 9, −27, 81, −243, ...
एक गुणोत्तर श्रेढ़ी है जिसका सार्व अनुपात **−3** है।

किसी गुणोत्तर श्रेढ़ी का सामान्य रूप निम्नलिखित है-
:a,\ ar,\ ar^2,\ ar^3,\ ar^4,\ \ldots जिसका सार्व अनुपात **r** है।

किसी G.P. के तीन क्रमागत पदों  a,  b and c में निम्नलिखित संबन्ध होता है:
b^2=ac 

**गुणोत्तर श्रेढ़ी (geometric progression) तथा गुणोत्तर श्रेणी (geometric series)**

निमनलिखित गुणोत्तर श्रेढ़ी है, इसके पदों के बीच **+** या **-** नहीं होता बल्कि उन्हें **,** से अलग करते हैं-
:a,\ ar,\ ar^2,\ ar^3,\ ar^4,\ \ldots

निमनलिखित गुणोत्तर श्रेणी है, इसके पदों के बीच **+** या **-** होता है और यह एक 'मान' (value) का द्योतक है-
:a + ar + ar^2 + ar^3 + ar^4 + \cdots
अनन्त गुणोत्तर श्रेणी का योगफल a/(1-r) होता है | जहा a अनन्त गुणोत्तर श्रेणी का प्रथम पद तथा r सार्वनुपात है। 

**गुणोत्तर श्रेणी के सुत्र=**

**"**यदि a अनन्त गुणोत्तर श्रेणी का प्रथम पद तथा r सार्वनुपात है और अंतिम पद हो**"** तो,

from beginning turn of n=ar(n-1)

last turn=ar(n-1)

from last turn of n=l/r(n-1)

## प्रमुख गुण
* किसी गुणोत्तर श्रेढ़ी का प्रथम पद *a* तथा सार्व अनुपात *r* हो तो उसका *n*-वाँ पद निम्नलिखित सूत्र से निकलेगा-
:a_n = a\,r^{n-1}.

* गुणोत्तर श्रेणी का योग
:\sum_{k=0}^{n} ar^k = ar^0+ar^1+ar^2+ar^3+\cdots+ar^n. \,

:\sum_{k=0}^n k^s r^k.

### अनन्त गुणोत्तर श्रेणी

अनन्त पदों वाली गुणोत्तर श्रेणी का योग उसी दशा में कन्वर्ज करेगा जब उस श्रेणी का सार्व अनुपात का निरपेक्ष मान **1** से कम हो। 
**उदाहरण -**
: **1/2 + 1/4 + 1/8 + 1/16 + · · ·** एक अनन्त श्रेणी है जो कन्वर्ज करेगी।

अनन्त गुणोत्तर श्रेणी का मान निम्नलिखित सूत्र से ज्ञात किया जा सकता है-

:\sum_{k=0}^\infty ar^k = \lim_{n\to\infty}{\sum_{k=0}^{n} ar^k} = \lim_{n\to\infty}\frac{a(1-r^{n+1})}{1-r}= \lim_{n\to\infty}\frac{a}{1-r} - \lim_{n\to\infty}{\frac{ar^{n+1}}{1-r}} 

चूंकि:
: r^{n+1} \to 0 \mbox{ as } n \to \infty \mbox{ when } |r| 

अतः:
:\sum_{k=0}^\infty ar^k = \frac{a}{1-r} - 0 = \frac{a}{1-r}

; उदाहरण
:\frac12+\frac14+\frac18+\frac{1}{16}+\cdots=\frac{1/2}{1-(+1/2)} = 1.

:\frac12-\frac14+\frac18-\frac{1}{16}+\cdots=\frac{1/2}{1-(-1/2)} = \frac13.

## इन्हें भी देखें
* गुणोत्तर श्रेणी
* समान्तर श्रेढ़ी
* हरात्मक श्रेढ़ी

## बाहरी कड़ियाँ
* Derivation of formulas for sum of finite and infinite geometric progression at Mathalino.com
* Geometric Progression Calculator
* Nice Proof of a Geometric Progression Sum at sputsoft.com

श्रेणी:अनुक्रम और श्रेणी
श्रेणी:गणितीय श्रेणी
गणितीय आगमन

**गणितीय आगमन** (Mathematical induction) गणितीय उपपत्ति (mathematical proof) प्रस्तुत करने की एक विधि है जिसका उपयोग प्रायः। यह दर्शाने के लिये किया जाता है कि कोई कथन (statement) सभी प्राकृतिक संख्याओं के लिये सत्य है।

यद्यपि इसके नाम में 'आगमन' (induction) शब्द आया है किन्तु सही बात यह है कि यह विधि एक निगमन विधि (deductive logic) है न कि आगमन विधि (inductive logic)।

इस विधि का सबसे पहला उल्लेख सन् १५७५ में फ्रांसेस्को माउरोलिको (Francesco Maurolico) द्वारा हुआ मिलता है।
यह पियानो के पाँचवें अभिग्रहीत से संबंधित है।पियानो का पाँचवा अभिग्रहीत ही आगमन अभिग्रहीत (Induction's Axiom) कहलाता है

## उदाहरण
गणितीय आगमन का उपयोग करके दिखाया जा सकता है कि निम्नलिखित कथन *P*(*n*), *n* के सभी प्राकृतिक मानों के लिये सत्य है।

:0 + 1 + 2 + \cdots + n = \frac{n(n + 1)}{2}\,.

**(१)**: सर्वप्रथम यह दिखाएं कि यह कथन *n* = 0 के लिये सत्य है। 
*P*(0) का मतलब निम्नलिखित कथन होगा-
:0 = \frac{0\cdot(0 + 1)}{2}\,.
स्पष्टतः यह कथन सत्य है क्योंकि इसका दायां पक्ष और बांयां पक्ष दोनो ही शून्य हैं (अतः समान हैं)
अतः *n* = 0 के लिये कथन सत्य है (अर्थात् *P*(0) सत्य है।) 

**(२)**: अब दिखाएं कि *यदि* *P*(*k*) सत्य मान लिया जाय तो सिद्ध कर सकते हैं कि  भी सत्य है। इसे निम्न प्रकार से दिखा सकते हैं-

माना,
:(0 + 1 + 2 + \cdots + k)+ (k+1) = \frac{(k+1)((k+1) + 1)}{2}
अर्थात् *P*(*k*) सत्य है। बांया पक्ष को निम्नलिखित प्रकार से लिखिये-

:\frac{k(k + 1)}{2} + (k+1)\,.

अब, बीजगणित के अनुसार :
: 
\begin{align}
\frac{k(k + 1)}{2} + (k+1) & = \frac {k(k+1)+2(k+1)} 2 \\
& = \frac{(k+1)(k+2)}{2} \\
& = \frac{(k+1)((k+1) + 1)}{2}.
\end{align}


इससे प्रदर्शित हुआ कि वास्तव में  भी सत्य है।

इस प्रकार गणितीय आगमन से सिद्ध हुआ कि उपरोक्त कथन *P*(*n*), *n* के सभी मानों के लिये सत्य है। इतिसिद्धम

## सन्दर्भ

## बाहरी कड़ियाँ
* अंकगणित का मूलभूत प्रमेय

श्रेणी:गणितीय आगमन
श्रेणी:गणितीय तर्कशास्त्र
श्रेणी:उपपत्ति सिद्धान्त
रेडियो रूस

***रेडियो रूस*** () अखिल रूस राज्य टेलीविजन और रेडियो कंपनी द्वारा स्वामित्व रूसी सरकार की अंतरराष्ट्रीय रेडियो प्रसारण सेवा है। इसका पूर्ववर्ती *रेडियो मास्को* सोवियत सोशलिस्ट गणराज्यों के संघ का आधिकारिक अंतरराष्ट्रीय प्रसारण स्टेशन था।

## बाहरी कड़ियाँ
* रेडियो रूस

श्रेणी:रूस
विद्युत इंजीनियरी का इतिहास

thumb|BBPS|350px| Blathy wattmeter
विद्युत के संबन्ध में प्राचीन काल से ही कुछ काम हुए थे किन्तु इस क्षेत्र में महत्वपूर्ण विकास उन्नीसवीं शदी में ही आरम्भ हुआ।

## १७वीं तथा १८वीं शताब्दी
* सत्रहवीं शताब्दी के आरम्भ में विलियम गिलबर्ट ने वर्सोरियम (versorium) का आविष्कार किया जिसकी सहायता से स्थैतिक विद्युत की उपस्थिति का पता लगाया जा सकता था।

* बेंजामिन फ्रंकलिन (1746-52) ने वर्षा और तूफान के समय पतंग उड़ाया। वे यह प्रदर्शित करना चाहते थे कि तड़ित (lightning), स्थैतिक विद्युत (ESD) का ही एक रूप है।

* **१७७५** वोल्टा ने एलेक्त्रोफोरस (electrophorus) बनाया जो स्थतिक विद्युत आवेश पैदा करने के काम आती थी।

* **१७८५** - कूलॉम्ब (Charles Augustus Coulomb) (1736-1806) ने 'ऐठन तुला' (torsion balance) का विकास किया।

* अट्ठारहवीं शताब्दि के अन्त के पूर्व ही वोल्टा ने 'पाइल' (Pile) बनाया जिसे आज की बैटरियों का 'पूर्वज' कह सकते हैं।

## उन्नीसवीं शताब्दी
* **१८२७** - जॉर्ज ओम ने विद्युत धारा और विभवान्तर के बीच संबन्ध प्रतिपादित किया।

* **१८३१** - फैराडे ने विद्युतचुम्बकीय प्रेरण का सिद्धान्त दिया।

* **१८७३** - जेम्स क्लार्क मैक्सवेल ने विद्युतचुंबकत्व का एकीकृत (unified) सिद्धान्त दिया।

* **१८८२** - एडिसन ने विश्व का प्रथम वृहद-स्तरीय विद्युत-सप्लाई का आरम्भ किया।

* **१८८७** - निकोला टेस्ला ने प्रत्यावर्ती धारा से सम्बन्धित अनेकों पेटेंट लिये।

## बीसवीं शताब्दी
* **१९०४** - सर जॉन एम्ब्रोज फ्लेमिंग (Sir John Ambrose Fleming) ने तापायनिक वॉल्व (डायोड) का विकास किया।

* **१९४७** - बेल प्रयोगशाला में ट्रांजिस्टर का आविष्कार।

* **१९५४** टेक्सास इंस्ट्रूमेन्ट्स और रिजेंसी एलेक्त्रॉनिक्स द्वारा जनता के बीच ट्रांजिस्टर रेडियो पेश

* **१९६२** मॉसफेट (MOSFET) का विकास

* **१९६८** एकीकृत परिपथ का विकास

* **१९६९** डायनेमिक रैण्डम ऐक्सेस मेमोरी (DRAM) का विकास

* **१९७०** CD-ROM का पैटेंट 

* **१९७०** इंटेल ने प्रथम कम्प्यूटर चिप (माइक्रोप्रोसेसर) विकसित किया।

श्रेणी:विद्युत इंजीनियरी
श्रेणी:विद्युत इंजीनियरी का इतिहास
श्रेणी:प्रौद्योगिकी का इतिहास
ओग़ुज़ तुर्क

**ओग़ुज़** मध्य एशिया में रहने वाली तुर्क जातियों में से एक है जो आठवीं सदी के बाद पश्चिम की ओर बसते गए। सल्जुक इन्हीं की एक उपशाखा थी जिन्होंने 11 वीं सदी में इस्लाम (सुन्नी) अपना लिया और ईरान में केन्द्रित एक साम्राज्य बनाया। यह सल्जुकी साम्राज्य तो बदलता और बिखरता रहा पर सोलहवीं सदी के शुरुआत में जो सफ़वी वंश ईरान में सत्तासीन हुआ उसका मूल भी इस जाति से संबंधित था। सफ़वी लोगों को इस्लामी साम्राज्य के उदय के बाद पहला मूल ईरानी शिया वंश माना जाता है।

श्रेणी:तुर्क
श्रेणी:मध्य एशिया
वैद्युत पृथक्करण

right|thumb|300px|ट्रांसफॉर्मर की प्राइमरी और सेकेण्डरी वाइंडिंग विद्युत की दृष्टि से परस्पर पृथक्कृत होती हैं; इनमें विद्युत ऊर्जा का हस्तान्तरण चुम्बकीय क्षेत्र द्वारा होता है।
right|thumb|300px|प्रकाशीय पृथक्करण
किसी वैद्युत प्रणाली के दो या अधिक प्रभागों को इस प्रकार विलगित करना कि उनके बीच में आवेश-वाहक कणों का प्रवाह नहीं (बहुत कम) हो, **वैद्युत पृथक्करण** (Galvanic isolation) कहलाता है। पृथकृत प्रभागों के बीच विद्युत पृथक्करण के होते हुए भी ऊर्जा या सूचना का विनिमय सम्भव है जो धारिता, प्रेरण, विद्युतचुंबकीय तरंगों, श्रव्य तरंगों या यांत्रिक विधियों से किया जाता है।

## विधियाँ
* ट्रांसफॉर्मर द्वारा
* आप्टोकपुलर द्वारा

## उपयोग

## इन्हें भी देखें
* पृथक्कारी ट्रांसफॉर्मर (Isolation transformer)
* पृथक्कारी प्रवर्धक (Isolation amplifier)
* डीसीसीटी (DCCT)
* आप्टोकपुलर (Optocoupler)
* रैखिक आप्टोकपुलर (Linear Optocoupler)

श्रेणी:विद्युत परिपथ
अयतोल्लाह

अंगूठाकार|330x330पिक्सेल
**<bdi>आयतुल्लाह</bdi>** शिया मुस्लिम उसूल और ज्ञान में बहुत उच्च और आदरणीय पदों के लिए इस्तेमाल होता है। इसका शाब्दिक अर्थ है *भगवान का प्रतीक* - *अयात (निशानी) अल-अल्लाह*। वर्तमान में ईरानी गणतंत्र के प्रमुख को भी *अयातोल्ला* नाम से बुलाते हैं जो 1979 की इस्लामी क्रांति के बाद स्थापित हुआ है।

श्रेणी:शिया इस्लाम
श्रेणी:ईरान
पार्थिया

**पहलव** (, , ) उत्तर-पूर्वी ईरान और उस के समीप के क्षेत्र का ऐतिहासिक नाम है। इसे 7वीं शताब्दी ई.पू. में मीदि साम्राज्य द्वारा क़ब्ज़ा किया गया था, और 6वीं शताब्दी ई.पू. में यह हख़ामनी साम्राज्य का भाग था। यहाँ के पहलवी लोग अपने साम्राज्य चलाया करते थे, जो 247 ई.पू. से 224 ई. तक चला। इस साम्राज्य को अशकानी साम्राज्य के नाम से भी जाना जाता है। पार्थी लोग एक पहलवी भाषा बोलने वाली जाति थी।

## इन्हें भी देखें
* ईरानी भाषाएँ

## सन्दर्भ


श्रेणी:विलुप्त मानव जातियाँ
श्रेणी:प्राचीन ईरानी जातियाँ
बासमाची विद्रोह

thumb|200px|ऍनवर पाशा एक तुर्की सिपहसालार थे जिन्होंने बासमाची विद्रोहियों को अपने नेतृत्व में संगठित करने का असफल प्रयास किया
**बासमाची विद्रोह** (रूसी: басмачество, बासमाचेस्त्वो, basmachi) सोवियत संघ और, सोवियत संघ के बनने से पहले, रूस की शाही सरकार के विरुद्ध मध्य एशिया में बसने वाले तुर्की भाषाएँ बोलने वाले मुस्लिम समुदायों के विद्रोहों के एक सिलसिले को कहते हैं जो सन् १९१६ से १९३१ तक चले। 'बासमाची' शब्द उज़बेक भाषा से लिया गया है, जिसमें इसका अर्थ 'डाकू' होता है और यह हिन्दी भाषा में पाए जाने वाले 'बदमाश' शब्द का एक रूप है।

मध्य एशिया के तुर्किस्तान क्षेत्र में रूसी क़ब्ज़े और उसके बाद की साम्राज्यवादी नीतियों से वहाँ की पारंपरिक सामाजिक और आर्थिक व्यवस्था काफ़ी गड़बड़ा गई थी जिस से वहाँ की जनता में रोष बन रहा था। विद्रोह की सबसे पहली चिंगारियाँ तब भड़कीं जब १९१६ में रूसी शाही सरकार ने प्रथम विश्वयुद्ध के लिए ज़बरदस्ती तुर्की मुस्लिम युवकों को फ़ौज में भारती करने की कोशिश कर रही थी। १९१७ की अक्टूबर समाजवादी क्रांति के बाद फ़रग़ना घाटी में बड़े पैमाने पर हिंसा हुई जो अन्य क्षेत्रों में फैलने लगी। सोवियत संघ और रूसियों के खिलाफ़ हमले कई वर्षों तक बहुत से इलाक़ों में चले और इन उग्रवादियों को 'बासमाची' नाम दिया गया। कुछ अरसे तक बहुत से ग़ैर-शहरी क्षेत्रों में बासमाचियों का नियंत्रण था हालांकि उनपर सोवियत लाल सेना का दबाव निरंतर बना रहा। बहुत से बासमाची नेताओं ने पड़ोसी अफ़्ग़ानिस्तान को अपना अड्डा बनाया और अफ़्ग़ान मददगारों से सहायता भी लेते रहे। सोवियत संघ ने उस समय भारत पर शासन कर रहे ब्रिटिश राज पर भी बासमाचियों की मदद करने का इल्ज़ाम लगाया।

## ऍनवर पाशा की भूमिका और विद्रोह का अंत
नवम्बर १९२१ में तुर्की के भूतपूर्व रक्षामंत्री, ऍनवर पाशा (तुर्की: Enver Paşa), सोवियत संघ की बासमचियों के खिलाफ़ सहायता करने के लिए बुख़ारा पहुँचे। उनमें तुर्की जातियों के लिए हमदर्दी थी इसलिए वे सोवियत संघ की मदद करने की बजाए बासमाचियों से जा मिले और उनके सबसे महत्वपूर्ण नेता बन गए। उनका सपना था कि पूर्वी तुर्केस्तान (जो आधुनिक चीन का शिनजियांग प्रांत है) से लेकर तुर्की तक एक महान तुर्की परिसंघ खड़ा हो जाए। उन्होंने जिहाद का नारा दिया और १६,००० लड़ाकों की बासमाची सेना तैयार कर ली। इस सब के बाद भी बासमाची कभी भी पूरी तरह संगठित नहीं हो सके और भिन्न जातियों-क़बीलों के आधार पर बंटे रहे। सोवियत संघ ने भी यहाँ के समुदायों पर एक तरफ़ तो सोवियतकरण और रूसीकरण का दबाव बनाए रखा लेकिन दूसरी ओर सरकार की नास्तिक नीतियों के बावजूद धर्म के मामले में थोड़ी रियायत और ढील देनी शुरू कर दी। उन्होंने बासमाची ठिकानों की हवाई बमबारी भी शुरू कर दी। जून १९२२ में सोवियत टुकड़ियों ने कफ़रून के युद्ध में बामाचियों को हरा दिया। खेल ख़त्म जानकर ऍनवर पाशा ने ४ अगत १९२२ को सोवियत फ़ौजों पर सीधा आक्रमण किया, जिसमें वे मारे गए। सोवियत सैन्य जीतों और सामाजिक स्तर पर मध्य एशिया के निवासियों के लिए अधिक सहनीय वातावरण से समय के साथ-साथ बासमाची विद्रोह शांत हो गया।

## इन्हें भी देखें
* सोवियत संघ
* मध्य एशिया
* तुर्की भाषाएँ
* लाल सेना

## सन्दर्भ


श्रेणी:सोवियत संघ
श्रेणी:मध्य एशिया
श्रेणी:मध्य एशिया का इतिहास
श्रेणी:रूस का इतिहास
अनभिज्ञता

किसी विषय के बारे में जानकारी न होना **अनभिज्ञता** (Ignorance) कहलाती है। जो किसी विषय के बारे में न जानता हो उसके लिये 'अनभिज्ञ' विशेषण प्रयुक्त होता है। यह शब्द एक 'अपशब्द' की तरह भी प्रयोग किया जाता है और जो लोग जानबूझकर या अनजाने किसी विषय से परिचित न होने वालों के लिये प्रयुक्त होता है।

## इन्हें_भी_देखें
* विद्या और अविद्या
* दुष्प्रचार
* दुस्सूचना
* अभिवेचन

श्रेणी:अधर्म
*
अन्तर्राष्ट्रीय वाणिज्य केन्द्र, हाँगकाँग

**अन्तर्राष्ट्रीय वाणिज्य केन्द्र** () हाँगकाँग के पश्चिम कोलून द्वीप पर स्थित एक गगनचुम्बी इमारत है। यह इमारत हाँगकाँग की सबसे ऊँची इमारत है और यह यूनियन स्क्वैर परियोजना का भाग है जो कोलून स्टेशन के ऊपर निर्मित है।

यह इमारत २०१० में बनकर यैयार हुई थी और इसकी कुल ऊँचाई ४८४ मीटर है और इसमें १०८ तल हैं। वर्तमान में यह ऊँचाई के आधार पर विश्व में चौथे और तल संख्या के आधार पर दूसरे स्थान पर है।

## सन्दर्भ

## बाहरी कड़ियाँ
* आधिकारिक जालस्थल 

श्रेणी:हाँगकाँग की गगनचुम्बी इमारतें
श्रेणी:१०० या अधिक तलों वाली इमारतें
श्रेणी:४०० मीटर या अधिक वाली इमारतें
वली

[thumb|right|330px|मुस्लिम संतों के बीच चर्चा का चित्रण, [मुग़लकालीन चित्र, शाही चित्रकार *गोवरधन* द्वारा रचित, १६३० ई]]

**वली** या **औलिया**, एक अरबी मूल का शब्द है जिसका अर्थ है "मालिक", "संरक्षक", "रक्षक" या "मित्र"। यह आमतौर पर मुसलमानों द्वारा एक इस्लामी संत को इंगित करने के लिए उपयोग किया जाता है। इस्लामी संस्कृति में वलियों के नाम के आगे सम्मानजनक रूप से अक्सर "हज़रत" लगाया जाता है।

## इस्लामी समझ
संतों की पारंपरिक इस्लामी समझ में, संत एक ऐसा व्यक्ति होता है, जिसे "विशेष ईश्वरीय पहचान और पवित्रता द्वारा चिह्नित किया जाता है", और जिसे विशेष रूप से "अल्लाह द्वारा चुना जाता है और असाधारण उपहारों के साथ नवाज़ा होता है, जैसे कि चमत्कार करने की क्षमता"। संतों के सिद्धांत को इस्लामिक विद्वानों द्वारा बहुत पहले से मुस्लिम इतिहास और कुरान के विशेष छंदों द्वारा स्पष्ट किया गया था और कुछ हदीस को प्रारंभिक मुस्लिम विचारकों द्वारा संतों के अस्तित्व के "दस्तावेजी सबूत" के रूप में व्याख्या की गई थी। दुनिया भर के संतों की कब्रें विशेष रूप से १२०० ई० के बाद मुसलमानों के लिए विशेष तीर्थयात्रा का केंद्र बन गईं। इस्लामी परंपरा में, लोग, ऐसी मज़ारों तक, उन वाली की बरकत (आशीर्वाद) मांगने के लिए जाया करते हैं।

## श्रद्धा और वंदना

इस्लाम में हालाँकि संतों की कोई संहिताबद्ध सिद्धांत नहीं है, फिर भी सुन्नी तथा शिया दोनों परंपराओं में संरक्षक संतों और वलीयों की महत्वपूर्ण भूमिका रही है।तथा अनेक सूफी संतों को किसी राष्ट्र, स्थान, शिल्प, वर्ग या कबीले का रक्षक माना जाता रहा है

हालाँकि, सुन्नी इस्लाम के भीतर की वहाबी और सलफी पंथ संतों की वंदना (संरक्षक या अन्यथा किसी भी रूप में) पर तीव्र आलोचना और विरोध करते हैं, उनके विचारधारा के अनुसार यह दावा है की वलियों की वंदना करना तथा मज़ारों पर इबादत करना कि मूर्तिपूजा और शिर्क के रूप हैं। १८वीं शताब्दी में पहली बार वहाबीवाद के सामने आने के बाद से, तथा उसका प्रभाव बढ़ने के वजह से अधिक मुख्यधारा के सुन्नी मौलवियों ने इस तर्क की समर्थन किया है। आलोचकों द्वारा व्यापक विरोध न होने के प्रभाव से, सुन्नी दुनिया में संतों की व्यापक वंदना २०वीं सदी से वहाबी और सलफी प्रभाव के तहत घट गई है।

विरोध विचारधाराओं के होने के बावजूद, आज भी इस्लामी दुनिया के कई हिस्सों में संत-वंदना का शास्त्रीय सिद्धांत जारी है, पाकिस्तान, मिस्र, तुर्की, सेनेगल, इराक, ईरान, अल्जीरिया, ट्यूनीशिया, इंडोनेशिया, मलेशिया, और मोरक्को जैसे मुस्लिम देशों के साथ-साथ भारत, चीन, रूस और बाल्कन जैसी बड़ी इस्लामी आबादी वाले देशों में भी मुस्लिम आबादी के विशाल वर्गों के बीच धर्मनिष्ठा की दैनिक अभिव्यक्तियों में वालीयों, पीरों, और दरगाहों की महत्वपूर्ण भूमिका होती है।

## इन्हें भी देखें
*वाली
*संरक्षक संत
*मज़ार
*पीर
*पैगम्बर
*नबी
*दरगाह
*हज़रत

## सन्दर्भ

## बाहरी कड़ियाँ
*Martin Lings, "Proofs of Islam," transcript of lecture delivered at the Islamic Cultural Centre, later published in ''Ilm Magazine'', Volume 10, Number 1, December 1985, pp. 3-8

श्रेणी:मुस्लिम संत
श्रेणी:इस्लाम
विलायत (प्रशासनिक विभाग)

[thumb|230px|[अफ़ग़ानिस्तान के प्रांत|अफ़्ग़ानिस्तान के विलायत ( यानि प्रान्त)]]
**विलायत** (फ़ारसी:), **विलायाह** (अरबी: ) या **विलोयती** (उज़बेक: вилояти) अरब और मध्य एशिया के देशों में प्रान्त या ज़िले के स्तर के प्रशासनिक विभाग को कहते हैं। यह अरबी भाषा के 'वली' () शब्द से लिया गया है जिसका अर्थ है 'देखरेख या प्रशासन करने वाला'।

## हिन्दी और अंग्रेज़ी में प्रयोग
हिन्दी में समय के साथ 'विलायत' शब्द का अर्थ 'राज्य' से बदलकर 'विदेश' होया गया और 'विलायती' का अर्थ 'परदेसी' या 'विदेशी' हो गया। कुछ क्षेत्रों की हिन्दी उपभाषाओं में 'व' की जगह 'ब' बोला जाता है और ब्रिटिश राज के आरम्भिक भाग में वहाँ अंग्रेज़ों को 'बिलायती' बोला जाने लगा। ब्रिटिश लोगों ने भी अनौपचारिक रूप से ब्रिटेन को 'ब्लाईटी' (Blighty) और ब्रिटिश लोगों को 'ब्लाईटर' (Blighter) बोलना शुरू कर दिया। आज भी बूढ़े ब्रिटिश लोग कभी-कभी अपने देश को 'ओल्ड ब्लाईटी' (Old Blighty) कहते हैं।

## इन्हें भी देखें
* वली
* अरबी भाषा
* रायोन

## सन्दर्भ


श्रेणी:अरबी शब्द
श्रेणी:हिन्दी में अरबी मूल के शब्द
श्रेणी:प्रशासनिक विभाग
श्रेणी:मध्य एशिया